b'\n_START_ARTICLE_\nStandardtysk\n_START_PARAGRAPH_\nStandardtysk, ogs\xc3\xa5 kendt som h\xc3\xb8jtysk (tysk: Hochdeutsch) er navnet p\xc3\xa5 det overregionale rigssprog i Tyskland, \xc3\x98strig og Schweiz, alts\xc3\xa5 svarende til vores rigsdansk. Der er en glidende overgang mellem h\xc3\xb8jtysk, regionalsprog (rigssprog med egnstr\xc3\xa6k) og dialekt._NEWLINE_Oprindelig kommer ordet h\xc3\xb8jtysk af, at det var det sprog, man talte i det bjergrige Sydtyskland. Oppe i det flade (platte) Nordtyskland talte man plattysk (nedertysk), der er n\xc3\xa6rt besl\xc3\xa6gtet med nederlandsk (herunder hollandsk og flamsk som nederlandske dialekter). _NEWLINE_Indtil ca. 1800 var h\xc3\xb8jtysk et rent skriftsprog, som plattysktalende i Nordtyskland l\xc3\xa6rte som fremmedsprog, men derefter begyndte "dannede" nordtyskere at skifte til et skriftn\xc3\xa6rt h\xc3\xb8jtysk som talesprog, og denne version af h\xc3\xb8jtysk bredte sig takket v\xc3\xa6ret Preussens dominerende stilling sydover, hvor den delvis fortr\xc3\xa6ngte de gamle h\xc3\xb8jtyske dialekter og kom til at udg\xc3\xb8re standardssproget.  _NEWLINE_Ordet h\xc3\xb8jtysk kan i dag anvendes i to hovedbetydninger. Dels om de syd- og mellemtyske dialekter og dels til at betegne det tyske rigssprog (standardtysk); en overregional sprogudgave med f\xc3\xa6rrest mulige lokale tr\xc3\xa6k, s\xc3\xa5 man kan forst\xc3\xa5s bedst muligt i hele sprogomr\xc3\xa5det.'